Πίο Μπαρόχα

Ο Πίο Μπαρόχα (, 1872-1956) ήταν Ισπανός μυθιστοριογράφος που κατέχει εξέχουσα θέση στην λεγόμενη Γενιά του ’98.	

Από επιφανή οικογένεια του Σαν Σεμπαστιάν, σπούδασε ιατρική και άσκησε για δυο χρόνια το ιατρικό επάγγελμα. Ασχολήθηκε μετά με επιχειρήσεις και επιδόθηκε ύστερα στην δημοσιογραφία.

Πρωτοεμφανίστηκε στα γράμματα το 1900 και υπήρξε πολυγραφότατος. Μεγάλο μέρος του έργου του αποτελείται από μυθιστορηματικές τριλογίες. Έγραψε επίσης ιστορικά μυθιστορήματα και βιβλία σύντομων αφηγημάτων.

Ο Μπαρόχα θεωρείται ένας πολύ καλός παρατηρητής της ζωής και πίστευε ότι η δράση είναι το παν. Ήταν πικρός, απαισιόδοξος, χιουμορίστας, αντικληρικός και αντιδημοκράτης και οι περιγραφές των χαρακτήρων του είναι διεισδυτικότατες. Αποφεύγει το κήρυγμα και αφήνει τον αναγνώστη να βγάλει μόνος του τα συμπεράσματά του.			

Επιλογή έργων
Tierra vasca (Χώρα των Βάσκων, τριλογία)
La lucha por la vida (Ο αγώνας για την ζωή, τριλογία, 1904)
La busca, 1904 (Η αναζήτηση). Ελλην. μετάφραση Μ. Χατζηγιάννη ("Σ. Ι. Ζαχαρόπουλος")
Mala hierba, 1904 (Κακό χορτάρι). Ελλην. μετάφραση Μ. Χατζηγιάννη ("Σ. Ι. Ζαχαρόπουλος")
Aurora roja, 1904 (Κόκκινη αυγή) 
La raza (Η ράτσα, τριλογία)
El árbol de la ciencia, 1911 (Το δέντρο της γνώσεως) 
La dama errante, 1908 (Η περιπλανώμενη γυναίκα)  
La ciudad de la niebla, 1909 (Η πολιτεία της ομίχλης)
El pasado (Το παρελθόν, τριλογία)
La vida fantástica (Η φανταστική ζωή, τριλογία)
Agonías de nuestro tiempo (Αγωνίες του καιρού μας, τριλογία)
La juventud perdida (Η xαμένη νιότη, τριλογία)
Memorias de un hombre de acción (Αναμνήσεις ενός ανθρώπου της δράσης, 1913-1935, ιστορικές αφηγήσεις με ένα κεντρικό ήρωα σε είκοσι δύο τόμους)
Desde la última vuelta del camino (Από την τελευταία στροφή του δρόμου, 1944 - 49, απομνημονεύματα, 8 τόμοι)

Παραπομπές

Εξωτερικοί σύνδεσμοι


Κατηγορία:Ισπανοί συγγραφείς